cyanic-selkie/wikianc huggingface dataset:
בראד שרמן
בראדלי ג'יימס "בראד" שרמן (באנגלית: Bradley James "Brad" Sherman; נולד ב-24 באוקטובר 1954) הוא פוליטיקאי יהודי-אמריקאי, המכהן כחבר בית הנבחרים של ארצות הברית מטעם המפלגה הדמוקרטית משנת 1997 ומייצג כעת את המחוז ה-30 של קליפורניה הכולל את עמק סן פרננדו בלוס אנג'לס.
שרמן תומך במדינת ישראל, תמיכתו מתבטאת במספר דרכים, אחד מהן היא תמיכתו בריבונות הישראלית בירושלים ועמדתו שצריך לטפל בנחישות בתוכנית הגרעין האיראנית ולהילחם בה. היוזמה החשובה ביותר שלו בנושא הישראלי היא חוק שיתוף האנרגיה ישראל–ארצות הברית, שנועד להשקיע בפרויקטים משותפים של מדענים ישראלים ואמריקאים לאנרגיה אלטרנטיבית.
ביוגרפיה
שרמן נולד בלוס אנג'לס, קליפורניה. בנם של ליין ומוריס שרמן. אימו ניהלה מסעי בחירות ואביו היה סגן נשיא של חברה לחינוך מקצועי ולמידה מרחוק. למד באוניברסיטת קליפורניה בלוס אנג'לס ובבית הספר למשפטים של אוניברסיטת הרווארד, וסיים את תאריו בהצטיינות יתירה. הוסמך לעורך דין ורואה חשבון. הוא כיהן במשך שתי כהונות כנבחר ברשות המיסים של מדינת קליפורניה (המועצה המדינתית להשוואה (BOE), מועצת רשות המיסים היחידה בכל ארצות הברית שנבחרים אליה), בטרם נכנס לתפקידו בבית הנבחרים של ארצות הברית.
חיים אישיים
ב-3 בדצמבר 2006, שרמן נישא לליסה ניקול קפלן, דיפלומטית במחלקת המדינה שהתמחתה במלחמה באנטישמיות; החתונה הוכרזה בתוכנית הטלוויזיה, בערוץ הקומי קומדי סנטרל, "הקולבר ריפור".
אחד מסימני ההיכר הבולטים של שרמן היא הקרחת על ראשו; הוא משתמש בתכונה זו בהומור, כאשר עוד בקמפיין הראשון שלו ל-BOE חילק מסרקים עם סיסמאות בחירות למצביעים פוטנציאלים, ומאז המשיך בגימיק זה לאורך הקריירה הציבורית שלו.
מדיניות פנים
שרמן, כרואה חשבון במקצועו, הוא חסיד גדול של איזון תקציבי, כמו גם של סיוע פדרלי לחינוך, האינטרסים של משפחות עובדות, סטנדרטים סביבתיים גבוהים, הגנה על ביטוח לאומי, ביטוח רפואי לכל והרחבת מדיניות הייצוא של ארצות הברית.
נדודי שינה
נדודי שינה, (באנגלית: Insomnia; בצרפתית: insomnias), מוגדרים כתחושה או תלונה על אודות שינה בלתי מספקת, הנובעת מאחד או יותר מהגורמים הבאים:
בראד שרמן
מדיניות פנים
כששירת בוועדת התקציב ב-1997, הוא חיבר את "תיקון שרמן" להצעת החוק שמספקת 700 מיליון דולר רכישה עבור אדמות בחשיבות סביבתית לשנת התקציב של 1998. תיקון שרמן נכלל בהצעת החוק המשותפת והשפיע ב-699 מיליון דולר בהקצאה בחוק. שרמן גם הבטיח 16 מיליון דולר לרכישה של אדמה ולהשלמת שביל המטיילים באזור הבילוי הלאומי המוגן של הרי סנטה מוניקה בקליפורניה.
שרמן היה מבין יוזמי הצעת החוק בית הנבחרים 1022 ובשמו "ההסמכה מחדש של איסור על נשקי לחימה 2007".
נדודי שינה
כדי שהבעיה תהיה מוגדרת כנדודי שינה נדרש שבנוסף לאחד או יותר מהקריטריונים שפורטו לעיל יגרום המצב מצוקה או סבל לחולה, או שהחולה יחוש שתפקודו היומיומי נפגע כתוצאה מהיעדר שינה ראויה.
בראד שרמן
מדיניות החוץ והיחס לישראל
הוא חבר בכיר בוועדת יחסי החוץ ויושב ראש ועדת המשנה לטרור ומניעת תפוצת נשק, כמו גם חבר בוועדת המשנה למזרח התיכון ודרום אסיה.
נדודי שינה
סוגים של נדודי שינה וגורמיהם
מבחינים בכמה סוגים של נדודי שינה, המוגדרים בהתאם למשכם:
בראד שרמן
מדיניות החוץ והיחס לישראל
כתומך איתן של ישראל, באתרו של שרמן מתפרסמת הודעה קבועה המעודדת את תומכי ישראל להתקשר לתוכניות האירוח ולעמוד על זכותה, וכך נכתב: "הרבה תושבים של העמק שאלו אותי לגבי אלו הזדמנויות זמינות עבורם להביע את השקפותיהם על מדיניות החוץ של אמריקה. רוב תושבי העמק מאמינים, יחד איתי, שלעיתים קרובות ישראל מתייחסים אליה באופן לא פייר בתקשורת החדשות האמריקנית; אני מאמין שאמריקה צריכה לשמוע את ההשקפה המדויקת על מה שבאמת קורה במזרח התיכון. המטרה הזו יכולה בהחלט להיות מקודמת אם ידידים של ישראל יתקשרו לתוכניות האירוח השונות בשיחות נכנסות", כך נכתב, ובנוסף מביאה ההודעה פירוט של כל התוכניות שכדאי וראוי להתקשר אליהן.
במאי 2006, היה מבין יוזמי הצעת "חוק מניעת הטרור הפלסטיני", המטיל תנאים קשים לקבלת סיוע פלסטיני וחותך כל סיוע ישיר לרשות עקב עליית החמאס לשלטון וביולי של אותה שנה, אושר "חוק שיתוף האנרגיה ישראל-ארצות הברית", בבית הנבחרים של ארצות הברית, פרי יוזמתו האישית, עם תמיכה דו מפלגתית. "אין שום דבר שאנחנו יכולים לעשות שהוא יותר חשוב מלגמול את ארצות הברית ואת העולם מתלות בנפט והצעד הראשון הוא מחקר וחלק חשוב מהמחקר הזה הוא מחקר שיתופי עם מדינות אחרות אשר באופן דומה מוקדשות למציאת אנרגיה חלופית." אמר שרמן וקבע כי: "אין אולי פרטנר טוב יותר מאשר ישראל".
ב-20 ביולי 2006, לאחר פרוץ מלחמת לבנון השנייה תמך שרמן בבית הנבחרים בחוק המגנה את ההתקפות האחרונות על ישראל ומטיל את האחריות על הטרוריסטים ומדינות החסות שלהן, איראן וסוריה. כמה ימים אחר כך, הוא יצא במאמר ב"ג'ואיש ג'ורנל", עם הכותרת של המלחמה של אירן בישראל וקבע כי: "חזבאללה וחמאס ואחמדינז'אד כולם הכריזו שהמדיניות שלהם היא חורבן של ישראל. הם חסידים של טיהור אתני של 5 מיליון ישראלים יהודים. הם חסידים של רצח עם" הוא אמר, "הטרוריסטים [חמאס וחזבאללה] משתמשים באותם טריטוריות שישראל נסוגה מהם כדי להרוג כמה שיותר אזרחים ישראלים שניתן". במאמרו תקף את הטוענים שתגובתה של ישראל הייתה "חסרת פרופורציות", אחרי סדרה של חטיפות ומאות טילים בגבול הצפון וקבע שהתגובה הייתה "מעט מדי" ועל חילופי אסירים הוא קבע: "אסור לנו להגיד לישראל להחליף את האשם עם החף מפשע" ולארצות הברית לפעול בנושא הכנסת חזבאללה לרשימת ארגוני טרור באירופה ומניעת הלוואות מצד הבנק העולמי.
נדודי שינה
נדודי שינה חולפים או קצרי מועד
הגורמים לנדודי שינה חולפים או קצרי מועד הם לחץ נפשי או תגובה לשינוי. אירועים טראומטיים (כדוגמת מוות של מישהו אהוב, פציעה ופיטורים) משמשים כזרזים להופעתם של נדודי שינה מסוג זה. עם זאת, נדודי שינה זמניים עלולים להופיע גם עקב שינויים קלים יחסית, כמו בחינות במהלך הלימודים, שינויים קיצוניים במזג האוויר, מעבר לאזור זמן אחר, או מתיחות בין אישית.
בראד שרמן
מדיניות החוץ והיחס לישראל
בספטמבר 2006, כחודש לאחר מלחמת לבנון השנייה, כמה ימים לפני ביקורו של הנשיא הנוכחי, מחמוד אחמדינז'אד בניו יורק, הוא שיגר מכתב התנגדות לקונדוליסה רייס על אישור כניסתו של מוחמד חתאמי ויצא במאמר מפרי עטו, בעיתון "וושינגטון פוסט", בו טען כי :"ארצות הברית משתחווה לאיראן – ונכשלת בלעצור את תוכנית הגרעין שלה". ברוח זו, ומתוך תפיסה כי רק סנקציות כלכליות חריפות דרך מועצת הביטחון, בשיתוף עם רוסיה, תביא לשינוי המדיניות הגרעין של איראן, הוא קרא פעמים רבות להטלת סנקציות כלכליות קיצוניות על איראן דרך האו"ם, עקב תמיכתה בטרור בסכסוך הישראלי פלסטיני, שבירת הדד ליין של מועצת הביטחון, ההחלטה של הסוכנות הבינלאומית לאנרגיה אטומית לדווח על איראן לאו"ם, ההכרזה של איראן על הפעלה של 3,000 צנטריפוגות וקריאתו של הנשיא אחמדיניז'אד כי איראן הצטרפה למועדון האומות הגרעיניות וכי יש "למחוק את ישראל מהמפה". בנושא האחרון, הוא תמך גם בקריאה של ראש הממשלה אריאל שרון, לנשל את איראן מחברותה באו"ם. הוא ברך גם במקביל, על נכונות לשיחות ישירות עם איראן, כל עוד עומדים על העיקרון של הפסקת העשרת האורניום תחילה, זניחת הנשק הגרעיני וחדילה של תמיכה בטרור. בנוסף, עוד ב-2003, הוא חיבר את החוק "חוק החופש לאיראן ותמיכה בדמוקרטיה", אשר יאכוף אמברגו מלא כנגד איראן עד אשר היא תשנה את מדיניותה, יאפשר לנשיא להפחית במימון למוסדות כגון הבנק העולמי, אשר יספקו תמיכה למשטר האיראני וב-2006, הוא העביר בוועדת יחסי החוץ שהוא חבר בה, סעיף שסותם פרצה בחוק, שבו חברות אמריקניות משתמשות בחברות הבת שלהן בעולם כדי לעשות עסקים עם איראן ובכך לעקוף את החוק האמריקאי. עוד ב-2002, הוא שיגר מכתב מחאה לנציגי האיחוד האירופי בארצות הברית על הסכמתכם לעסקת סחר עם איראן ללא תנאים מוקדמים והיה למבקר חריף של ממשל בוש בכשלונו לאכוף את חוק הסנקציות על איראן ולוב משנת 1996 ובכשלונו למנוע את הלוואות הבנק העולמי לאיראן וקרא לאמברגו מלא של המוצרים המיובאים מאיראן לארצות הברית. הוא סבור שניתן להעתיק את ההצלחה בשבירת לוב בנושא תוכנית הגרעין שלה, לאיראן, דרך סנקציות כלכליות קשות. בשימוע ב-2004, בוועדת למניעת הטרור, הוא הזהיר כי האיום האיראני אינו דומה לאיום שהיה מברית המועצות לשעבר, כיוון שאת ברית המועצות ניתן היה להרתיע ואיראן היא "מדינה מטורפת".
במאי 2007, כיושב ראש הוועדה למניעת תפוצת נשק, הוא ניהל שימוע שבחן את תוכנית הצבת טילי ההגנה במזרח אירופה ולפני נסיעת משלחת אמריקנית לדון בתוכנית הצבת טילי הגנה בפולין וצ'כיה, שרמן הביע התנגדות למהלך זה. הוא טען כי זה עוד אלמנט בהרחקת שיתוף הפעולה של רוסיה בנושא הגרעין האיראני: "אני לא יכול לחשוב על דרך טובה יותר להבטיח שהרוסים יעשו מעט ככל האפשר כדי לעזור לנו לעצור את תוכנית הגרעין האיראנית, מאשר לאיים עליהם במיקום טילים אמריקנים במדינות שבעבר היו בנות בריתה".
נדודי שינה
נדודי שינה חולפים או קצרי מועד
בדרך כלל נעלמים נדודי השינה מסוג זה עם הסתגלותו של האדם לשינוי שהוא חווה, ולכן אין סיבה מיוחדת לטפל בהם. עם זאת, במקרים בהם מפריעים נדודי השינה הזמניים לתפקודו התקין של החולה, או כאשר הם מתארכים מעבר לכמה שבועות – נדרש טיפול בבעיה. טיפול בנדודי שינה חולפים או קצרי מועד מתבצע בדרך כלל באמצעות תרופות שינה, אך לאחרונה נמצא שגם טיפול התנהגותי יעיל מאוד במקרים אלו.
בראד שרמן
מדיניות החוץ והיחס לישראל
ב-30 ביולי 1997, אחרי פיגוע ההתאבדות הכפול בשוק מחנה יהודה עם 15 הרוגים, הוא נאם במליאה בתמיכה בהצעת החוק ההצהרתית 133 להבעת דעת הקונגרס. הוא אמר שניתן לעשות משהו חיובי ביום זה בכך שמחלקת המדינה תכריז על העברת השגרירות האמריקנית לירושלים "שאנחנו מכירים בירושלים כבירתה הבלתי מחולקת והקבועה של מדינת ישראל" ושישראל נאלצה לנהל שטחים אלו לשם הגנתה, האשים את יאסר ערפאת ואמר "איפה חתיכת השלום? במקום יש לנו חתיכות של גברים ונשים". הוא ביקר אישית את הפצועים בבית חולים הדסה. ב-5 בספטמבר 1997, יום לאחר פיגוע התאבדות המשולש במדרחוב בן יהודה בירושלים, עם 5 הרוגים, הוא נאם במליאה ותיאר את הזוועה מהביקור ההוא וקרא שוב להעביר את השגרירות. ב-1998 הוא יצא למסיבת עיתונאים להתנגד ללחץ על ישראל להסכים למספר ספציפי של נסיגה, "לפני שניתן יהיה לדון במספר של 6 אחוז או 10 אחוז או 13 אחוז, אנחנו צריכים 100 אחוז של מחויבות מצד הפלסטינים לשלום ושיתוף פעולה" הוא אמר וב-2002 תמך בחוק המביעה סולידריות עם ישראל במלחמתה בטרור, "אסור לנו להיות מאוזנים בין אלו ששמים למטרת מוות אזרחים ואלו שחותרים להגן על עצמם מטרור", ציין במליאה. במרץ 2006, הוא היה מבין המתנגדים לעסקה שאושרה על ידי ממשל בוש להעביר שליטה של שישה נמלים לתאגיד בבעלות ממשלת איחוד האמירויות הערביות, "דובאי פורט וורלד", בשל העובדה שזה יחזק את החרם הערבי כנגד ישראל, כיוון שחברת האם מכבדת את החרם על ישראל ומימון הנסיכויות הערביות לחמאס. במרץ 2007, בעקבות הקמת ממשלת האחדות הפלסטינית עם חברי חמאס, הוא חתם יחד עם 243 חברי קונגרס על היוזמה של היהודים רוברט וקסלר וגארי אקרמן, אשר מפציר בחאבייר סולאנה והאיחוד האירופי שלא לתת סיוע או מענק הכרה לרשות הפלסטינית עד אשר היא תכיר בישראל, תתנער מהטרור ותקבל את כל ההסכמים הישראלים-פלסטיניים הקודמים. בפברואר, 2008, הוא השתתף בכנס ירושלים החמישי יחד עם חבר הקונגרס היהודי אליוט אנגל.
נדודי שינה
נדודי שינה כרוניים
נדודי שינה כרוניים עשויים להיגרם בגלל טווח רחב של סיבות. נדודי שינה כרוניים בהם יש קושי לישון שינה רציפה יכולים לנבוע כתוצאה מנטילת תרופות, שימוש באלכוהול או בסמים, הפרעות פסיכיאטריות (לרבות דיכאון קליני, חרדה, הפרעות קשב וריכוז, מאניה דפרסיה), הפרעות רפואיות (כמו הפסקת וסת, מחלות קיבה או לב), חוסרים תזונתיים, הפרעות באיזון הורמונלי, בעיות אורתופדיות שונות (בייחוד בעיות הקשורות לצוואר) וכן הפרעות רפואיות הקשורות לשינה (כמו דום נשימה בשינה). נדודי שינה כרוניים בהם קיים קושי להירדם יכולים לנבוע מהרגלי שינה לקויים, נדודי שינה מותנים-התנהגותית (בהם עצם ההתכוננות לשינה גורמת לחרדה אצל המטופל ולחוסר יכולת להירדם), תסמונת רגל חסרת מנוח (Restless Legs Syndrome), הפרעות קצב סירקאדי, ועוד.
בראד שרמן
מדיניות החוץ והיחס לישראל
ב-13 באוגוסט 1998, הוא ארגן כנס לדיון ציבורי בנושא חיזוק יחסי ישראל ארצות הברית, ביחד עם סגן הקונסול הכללי של ישראל. ב-30 בנובמבר 2005, הוא היה אורח מיוחד בכנס ציבורי למענה שאלות הציבור בנושא ישראל יחד עם ירון גמבורג, סגן הקונסול הכללי, באירוע הסברה לישראל. ב-22 ביוני 2006, הוא יצא למסיבת העיתונאים עם השגריר דני אילון, לברך את מגן דוד אדום על קבלתו לחברות בארגון הבינלאומי של הצלב האדום. ביום בו פרצה מלחמת לבנון השנייה, הוא יצא בהודעה כי יש להפנות אצבע מאשימה כלפי איראן, שחזבאללה נוצר בדמותו וכי הפקדות באות מטהראן. למחרת, הוא יצא במסיבת עיתונאים עם השגריר דני אילון, כדי להגן על עמדת ישראל שהתגובה הייתה פרופורציונלית לחטיפת החיילים. הוא האשים את איראן שללא פקודה מהם, ההתקפות לא היו מתרחשות
נדודי שינה
נדודי שינה כרוניים
טיפול בנדודי שינה כרוניים מתחיל בניסיון לזהות את הסיבות הגורמות לנדודי השינה ולטפל בהן. ייתכן שלחולה יש יותר מגורם אחד המהווה בסיס לנדודי שינה כרוניים. בנדודי שינה כרוניים ניתן לטפל באמצעות תרופות שינה, וכן באמצעות טיפול התנהגותי. טיפול בנדודי שינה באמצעות תרופות אכן מועיל בטווח הקצר, אך טיפול תרופתי עלול לגרום לתופעות בלתי רצויות בשימוש ממושך. טיפול בנדודי שינה באמצעות שינוי התנהגות (טיפול התנהגותי) טומן בחובו יתרונות ניכרים המשתמרים לאורך זמן, וטיפול התנהגותי משולב בתרופות מסתמן כיעיל יותר משניהם בטיפול בנדודי שינה כרוניים.
יש להבדיל בין נדודי שינה כרוניים לבין תסמונת פאזת השינה הדחויה, שהיא הפרעת שינה כרונית עקב שעון ביולוגי דחוי, דבר הגורם לקשיי הירדמות בשעות המקובלות. מקור תסמונת זו ככל הנראה בגורמים גנטיים, ובניגוד לנדודי שינה כרוניים היא אינה מושפעת מגורמים נפשיים או רפואיים.
המודל הפסיכולוגי
אחד המודלים הפסיכולוגיים העדכניים החשובים ביותר בחקר נדודי השינה הוא של שלושת החוקרים האמריקאיים שפילמן, קרוזו וגלובינסקי, והוא נקרא מודל 3P (או מודל נז'מ בעברית). לפי מודל זה, תופעת נדודי השינה הכרונית מתפתחת כתוצאה משילוב של שלושה גורמים:
שפילמן קרוזו וגלובינסקי גורסים כי השילוב של שלושת הגורמים לעיל פועל להנצחת תופעת נדודי השינה, ולהפיכה של "סתם" לילה או שניים ללא שינה לתופעה מתמשכת ובלתי נסבלת.
ההסבר הקוגניטיבי
חוקרים רבים, שהבולטת בהם היא ד'ר אליסון הארווי מספקים הסברים לתופעת נדודי השינה מבחינה קוגניטיבית (תפיסות, מחשבות פנימיות). ישנם חוקרים שמצאו שהסובלים מנדודי שינה מתאפיינים בנטייה להרהורים חוזרים ונשנים, מעין "העלאות גירה" מחשבתיות, לפני לכתם לישון, דבר התורם הן לאיחור בהירדמותם והן להפרעות באיכות השינה ובמשך השינה. מחקרים אחרים מצביעים על כך שהרהורים כפייתיים הנובעים ממצבים מלחיצים מקטינים את עוצמת גלי הדלתא בשלב הראשון של השינה, דבר ההופך את השינה, מבחינה פיזיולוגית, לקלה יותר ולמועדת יותר לעוררות. בנוסף נמצא, כי בעוד שאנשים שישנים היטב אינם מתמקדים בדבר מה ספציפי טרם הירדמותם, אנשים הסובלים מנדודי שינה מטרידים את עצמם בשכבם במיטה במחשבות ובפתרון בעיות שמקורן בדאגות, בגירויים הנמצאים בסביבת השינה שלהם (כמו רעשים מהבית או מהרחוב), או בתוצאות של חוסר שינה ביום שלמחרת .
נדודי שינה ודיכאון
עד לא מכבר רווחה בקהילת חוקרי השינה הסכמה כללית כי דיכאון גורם לנדודי שינה, אבל במקביל לגידול בפופולריות של התרופות החדשות לטיפול בדיכאון, נתגלה כי השגת שיפור במצב הרוח הדיכאוני לא תמיד הטיבה גם עם נדודי השינה. בשל כך, פנו החוקרים לחקור את ההנחה שנדודי השינה מהווים גורם מסייע – או גורם מנבא – לדיכאון. לפי ד'ר מייקל פרליס, פסיכיאטר ופסיכולוג שנחשב אחד מחוקרי השינה הבכירים בעולם, מהווים נדודי שינה מעין "אות אזהרה" מוקדם לדיכאון. מחקרים שערך פרליס חשפו כי נדודי שינה מקדימים התפרצות תופעות של דיכאון בחמישה שבועות לערך. אנשים המצויים בדיכאון מגלים דפוסי שינה שונים מאנשים בריאים ורגילים. בבדיקה שערך במעבדות שינה מצא פרליס כי אנשים דיכאוניים נוטים להגיע מהר מהרגיל לשלב שנת רע"מ (ריצודי עיניים מהירים), שהוא השלב בו מתחוללים מרבית החלומות. מאחר שמשערים כי בשלב זה של השינה עשויה להתרחש הטמעת זיכרונות רגשיים, מעריך פרליס שבצורה כזו מטמיעים הדיכאוניים זיכרונות רגשיים שליליים וקשים באופן חזק ונמרץ מהרגיל, כך שהם נוטים לזכור אותם אחר כך, לצערם, בקלות יתר (דבר התורם להמשכיות הדיכאון). לפי פרליס, טיפול מוקדם בתופעה של נדודי שינה עשוי לא רק למנוע מהם מלהפוך לתופעה כרונית, אלא גם למנוע היוצרות של דיכאון אצל אנשים שעלולים ללקות בו, או – במקרה בו כבר לוקה הסובל מנדודי שינה גם בדיכאון - לזרז את החלמה מדיכאון.
דעה זו של פרליס מקבלת תימוכין גם מאוסטרליה. במחקר שעשה בשנת 2001, מצא חוקר אחר, הפסיכולוג ד'ר דויד מורבץ מאוסטרליה, חיזוק מדעי להנחה זו. בבדיקה שעשה מורבץ אצל 86 חולים, שכולם סובלים מנדודי שינה ורובם גם מדיכאון, נתגלה שטיפול התנהגותי עצמי (self help program) לא זו בלבד שפתר את בעיית נדודי השינה אצל 87% מהנבדקים, אלא אף הפחית את הדיכאון בקרב 70% מהנבדקים הסובלים מדיכאון שהצליחו ללמוד לישון טוב יותר. מורבץ מסכם שעבור חולים רבים הסובלים מנדודי שינה כרוניים ומדיכאון גם יחד, טיפול התנהגותי בנדודי שינה יכול לחסל או לכל הפחות להפחית מאוד את הדיכאון.
נדודי שינה בקרב קשישים
לשינויים הפיזיולוגיים החלים אצל הקשישים השפעה מהותית על דפוסי השינה שלהם. רמות הורמון הגדילה, המקדם שינה עמוקה, ומלטונין, שמסדיר את מעגל השינה-ערות, קטנות עם הגיל. כתוצאה מכך, הקצב הסירקאדי משתנה, והקשישים מוצאים את עצמם הולכים לישון מוקדם יותר ומתעוררים מוקדם יותר בבוקר. כפועל יוצא, מתלוננים קשישים רבים כי הם מתקשים לישון ברצף את אותו מספר שעות שהתרגלו לו בעבר, וכי שנתם קלה יותר, ומלווה במספר יקיצות במשך הלילה. זוהי תופעה נפוצה מאוד. מחקרים מוצאים כי כמחצית מהקשישים מדווחים על קשיים בהירדמות ובשמירה על שינה רציפה. כתוצאה מדפוס השינה החדש שנוצר, נוטים קשישים להישאר במיטה למשך זמן ארוך יותר מהשינה בפועל (במאמץ לתפוס עוד קצת זמן שינה) או לנמנם במשך היום.
בעת בחינת הגורמים לנדודי שינה בקרב הקשישים, אין להתעלם מכך שקשישים סובלים לעיתים ממחלות שונות העלולות כשלעצמן לשבש את איכות השינה ודפוסיה הרצויים. כך למשל, חולים הסובלים מדלקות פרקים או כאבים כרוניים יכולים לסבול מקשיים בהירדמות כתוצאה מכאבים, או מהתעוררויות במשך הלילה.
גם תחושות של עצב עמוק וחרדה מפריעות להירדמות ולשמירה על רצף שינה. תחושות אלו יכולות להצביע על מצבים רפואיים של דיכאון או חרדה, ורצוי שהקשיש יביא אותן בפני הרופא בהקדם האפשרי.
נוסף על האמור לעיל יש לזכור כי קשישים רבים נוטלים תרופות למצבים רפואיים מהם הם סובלים, שעשויות כשלעצמן לשבש את מהלך השינה הרצוי. תרופות כאלה כוללות תרופות מסוימות לטיפול בדיכאון, יתר לחץ דם, תרופות לבעיות נשימה ועיכול, ועוד. על הקשיש להתייעץ עם הרופא המטפל, ולמצוא דרכים להפחתה של הפגיעה בשינה כתוצאה מנטילת תרופות, ייתכן באמצעות הקטנת המינון או שינוי לסוג תרופה אחר שאינו פוגע בשינה.
נזקים הנגרמים מנדודי שינה
תופעות הלוואי של נדודי שינה כוללות עייפות במהלך הבוקר שאחרי, קשיים בריכוז, ונרגנות. כן נפגמת יכולת הלמידה והיכולת לבצע מטלות. זאת ועוד: חוקרים במכון וולטר ריד בארצות הברית גילו כי העדר שינה נאותה במשך הלילה מקשה למחרת היום על קבלת החלטות הקשורות לדילמות אישיות מוסריות. לא יפלא על כן כי נמצא שנדודי שינה מגדילים את הסיכוי לתאונות, הן בכביש והן במקום העבודה.
נזקים לחברה ולכלכלה
תופעת נדודי השינה גורמים נזקים כלכליים ונזקים בנפש. נמצא כי 200 אלף תאונות דרכים ו-1,500 מקרי מוות נגרמים בכל שנה בגלל ישנוניות. עוד נמצא כי נדודי שינה מגבירים היעדרויות מהעבודה, וגורמים בשל כך נזק כלכלי משמעותי. מחקר שפורסם במגזין הרפואי "Sleep" חושף כי התעלמות וחוסר טיפול ראוי בנדודי שינה אצל מבוגרים גורם בארצות הברית לעלויות רפואיות גבוהות, ישירות ועקיפות, בשלב מאוחר יותר, לאחר שהתופעה מסרבת להיעלם. נדודי שינה מסבים נזקים כלכליים מהותיים גם בצרפת, שם מתלוננים לא פחות מ-56% מהאזרחים כי שינה לא מספקת פוגעת בתפוקת העבודה שלהם למחרת.
הקשר בין נדודי שינה ומחלות
מחקרים רבים מוכיחים את הקשר בין נדודי שינה למחלות כמו סוכרת, השמנת יתר, ומחלות אחרות. לאחרונה פרסם המגזין האמריקאי American Journal of the Medical Sciences כי מחסור בשעות שינה עלול לפגוע ביכולת של הגוף לווסת את הטמפרטורה שלו, עד כדי גרימת מוות במיקרי מאמץ פיזי. מחקרים אחרים חשפו כי רמתם של חלבונים תוך-תאיים מעודדי דלקות (כדוגמת אינטרלוקין-6) הנה גבוהה יותר אצל אנשים הסובלים ממחסור בשעות שינה, מאשר אצל אנשים ששנתם תקינה. אחת המסקנות הנובעות מכך עשויה להיות שנדודי שינה מחזיקים את הגוף במצב של "דלקת זעירה", דבר המעודד את התפרצותן של מחלות לב וכלי דם, כמו גם מחלות אחרות.
שכיחות בישראל ובעולם
נדודי שינה הם תופעה כלל עולמית נפוצה למדי. מעריכים כי 95% מהאוכלוסייה סובלים מנדודי שינה בשלב כלשהו בחייהם. כ-15% מהאוכלוסייה סובלים מנדודי שינה קשים או כרוניים. נדודי השינה נפוצים יותר בקרב מבוגרים מעל גיל 60, אצל נשים יותר מגברים, וכן במקרים בהם יש היסטוריה של דיכאון. מסקר שנערך בישראל בשנים 2003-2004 מטעם ארגון הבריאות העולמי, עולה כי 30% מהישראלים דווחו על בעיות שינה. הסתבר כי נשים סובלות יותר מהפרעות שינה מגברים (36% לעומת 23%). ממצאי הסקר מראים כי שכיחות נדודי השינה בישראל בקרב הגיל המבוגר עולה בשיעור ניכר: מגיל 65 ומעלה, לכ-50% מהישראלים יש הפרעות שינה סקר שנערך על ידי מכון גיאוקרטוגרפיה בשנת 2004 מצא כי שכיחות נדודי השינה אצל הצעירים בישראל נמוכה יותר מאשר אצל המבוגרים, אך עדיין משמעותית: 36% מכלל הצעירים בישראל דווחו על נדודי שינה. עוד מצא הסקר כי גרושים ואלמנים סובלים מנדודי שינה הרבה יותר (70%) מרווקים ונשואים (41%).
טיפול באמצעות תרופות
מבין התרופות הנפוצות לטיפול בנדודי שינה ניתן לציין תרופות ממשפחת הבנזודיאזפינים, וכן תרופות חדשות יותר שאינן ממשפחה זו, כגון אלו הידועות בשם "Z-drugs" (Zaleplon, Zolpidem, Zopiclone) או Ramelteon. לאחרונה נרשם גם ההורמון מלטונין לטיפול בנדודי שינה, אף על פי שיעילותו אינה מוכחת באופן ודאי. ישנן גם תרופות ללא מרשם, כדוגמת Doxilamine ו-Diphenhydramine, וכן תוספים טבעיים כדוגמת ולריאן או חומצת האמינו GABA, המסייעים לצורכי טיפול בנדודי שינה.
בכל הקשור לנתוני צריכת תרופות שינה בארץ, הרי שכתבת חדשות ששודרה בסוף 2006 חשפה כי קיימת עליה ברורה בצריכת כדורי השינה בישראל. רשת הסופר-פארם דיווחה כי בשנתיים האחרונות נרשמה עלייה של 30% בצריכת כדורי שינה שדורשים מרשם רופא, ואילו קופת חולים כללית ציינה עלייה של 17% בצריכת כדורי שינה בקרב המבוטחים שלה.
צמחי מרפא לטיפול בנדודי שינה
צמח אחר המשמש לטיפול בנדודי שינה הוא הצמח מליסה רפואית (Lemon balm). מספר מחקרים מדגימים כי צמח זה הוא אמצעי אפקטיבי למדי להרגעה במצבי דחק, ובגרמניה הוא אף מוכר רשמית כאמצעי יעיל לטיפול בהפרעות שינה הנגרמות כתוצאה ממתחים. אבל אין ספק שעיקר האפקטיביות של המליסה הרפואית לטיפול בנדודי שינה מושגת כאשר משלבים אותה ביחד עם נטילת ולריאן. (ראו: Dressing H, Riemann D, Low H, et al, 1992).
גם תמציות שמן ארומטי של לבנדר נמצאו מרגיעות ועל כן יעילות לצורך טיפול בנדודי שינה. אחד המחקרים שפורסמו במגזין הרפואה Lancet בדק יעילות של טיפול בהרחת שמן לבנדר אצל קשישים הסובלים מנדודי שינה. נתגלה כי הרחת שמן כזה היה יעיל אצלם באותה מידה כמו שימוש בתרופות שינה מקובלות (1995 Hardy M, Kirk-Smith MD, Stretch DD). מחקרים אחרים השיגו תוצאה דומה גם בקרב נבדקים צעירים יותר (2005 Lewith GT, Godfrey AD, Prescott P.).
טיפול ללא תרופות
טיפול רגשי- התנהגותי
טיפול בנדודי שינה יכול להתבצע בהצלחה רבה גם ללא תרופות, כטיפול התנהגותי. טיפול התנהגותי בנדודי שינה כרוניים מתבצע באמצעות במפגש פנים מול פנים עם איש מקצוע, כטיפול קצר מועד, כטיפול קבוצתי או אפילו כטיפול עצמי, בהסתמך על קריאת הדרכה לטיפול עצמי בנדודי שינה. כל הצורות הללו נבדקו ונמצאו יעילות טיפול התנהגותי לנדודי שינה כרוניים נועד לשנות אצל המטופל את ההרגלים הבעייתיים המונעים ממנו שינה, להפיג דאגות הנוצרות סמוך לשינה או בעת השהיה במיטה, ולהפריך תפיסות מוטעות של המטופל לגבי השינה. טיפול מסוג זה יכול לכלול אחד או יותר מהטיפולים הבאים:
טיפול תזונתי
כאשר מקור הבעיה הוא מטבולי, ניתן לשפר ולעיתים אף לפתור את הבעיה על ידי שינויים בהרגלי האכילה ובסוגי המזון אותם צורך המטופל.
טיפול באמצעות דיקור
קיימים מחקרים סותרים באשר ליעילות טיפולים בדיקור לסובלים מנדודי שינה. מאחר שלעיתים קרובות נדודי שינה הם נזק שניוני של בעיה רפואית אחרת כמו הפרעה מטבולית או בעיה אורתופדית, הטיפול בדיקור מתיימר לטפל בשינה ובמקור הבעיה בד בבד.
האוניברסיטה החופשית של בריסל (VUB)
האוניברסיטה החופשית של בריסל (VUB) [(בהולנדית (פלמית): Vrije Universiteit Brussel] היא אוניברסיטה פרטית חילונית בעיר בריסל, בירת בלגיה, עם הוראה בשפה ההולנדית (פלמית). המוסד, המקבל סבסוד ציבורי, הוקם בשנת 1969 והוכר רשמית במאי 1970 כשנפרד מתוך האוניברסיטה החופשית של בריסל. אוניברסיטה זו, ששמה הרשמי הוא השם בהולנדית Vrije Universiteit Brussel, היא אחת מחמש האוניברסיטאות המוכרות רשמית על ידי הקהיליה הפלמית. הקמפוסים שלה נמצאים באטרבק (Etterbeek) וביטה (Jette) (ז'ט).
היסטוריה
האוניברסיטה החופשית של בריסל הוקמה בשנת 1834 מיוזמתם של המשפטן פייר תאודור ורהאכן (1862-1796) ואחרים. מייסדיה ביקשו שתהיה אוניברסיטה עצמאית ביחס למדינה ולכנסייה, ושעקרון פעילותה יהיה החופש האקדמי. בהתחלה, במאה ה-19, האוניברסיטה הייתה פרנקופונית בלבד, מפני שהצרפתית הייתה שפת המעמד הגבוה בארץ באותה תקופה. אבל עוד בשנת 1890 התקיימו קורסים בהולנדית בפקולטה למשפטים, אחרי שנת 1935 התווספו קורסים כאלה בעוד פקולטות ובשנת 1963 האוניברסיטה החופשית נהייתה דו-לשונית בכל הפקולטות. בכל זאת בשנת 1969 הרגיש הציבור והסגל הדובר הולנדית שיש צורך להקים אוניברסיטה נפרדת על טהרת השפה הולנדית. ב-1 באוקטובר 1969 חל הפיצול של האוניברסיטה והוא הוכר בחוק על ידי הפרלמנט ב-28 במאי 1970. עם זאת כמו באוניברסיטה החופשית הפרנקופונית ULB, חג האוניברסיטה הוא 20 בנובמבר, "ורהאכן הקדוש". בשנת הלימודים 2008-2007 למדו באוניברסיטה זו 9,341 סטודנטים. מתוכם 89% היו מבלגיה, 5% מארצות האיחוד האירופי ו-6% מארצות אחרות. פרסונל האוניברסיטה מנה 2,753 אנשים.
הסמל
סמל האוניברסיטה כולל מגן עם רקע בשלושה צבעים - מלמעלה למטה:כתום - לבן - כחול, צבעי בית אוראניה-נסאו ומעליו "ארנק קבצנים" ולחיצת ידיים, המסמלים את מאבקם של ה-Geux הפרוטסטנטים ושל וילם מאוראניה נגד הכובשים הספרדים והאינקוויזיציה במאה ה-16.
זטטיקס
היסטוריה
בוהייבה התפרסמה לראשונה כמתמודדת בתחרות "The Voice אוקראינה". אלבום הבכורה של הלהקה, Finally I see, הוכתר לאלבום האוקראיני הטוב ביותר לשנת 2015 על ידי Inspired. הסינגל "Fly Away" ידוע בזכות הווידאו קליפ הייחודי שלו בו בוהייבה מעבירה את מילות השיר באמצעות שפת הסימנים. בסתיו אותה השנה יצא אלבומה השני Zetetic. מילה זו לקוחה משילוב בין השפות יוונית, אנגלית ולטינית. פירושה הוא "אלו שמחפשים את האמת". אלבום זה זכה לשבחים מפי Comma.com.ua ו-BeeHype.
האוניברסיטה החופשית של בריסל (VUB)
סיסמאותיה
ולאחרונה, גם:* (רציונליות ומקוריות) האוניברסיטה רואה עצמה כפלורליסטית - פתוחה לכל הסטודנטים על בסיס שווה, ללא הבדל של רקע אידאולוגי, פוליטי, תרבותי או חברתי - והיא מנוהלת תוך שימוש בסטרוקטורות דמוקרטיות, כשכל חבריה - סטודנטים וסגל ומנהל כאחד - משתתפים בתהליך לקיחת ההחלטות. האוניברסיטה מקבלת מענקים מממשלת פלנדריה, אם כי פחות מאוניברסיטאות פלמיות אחרות.
זטטיקס
היסטוריה
בחורף 2017 הוציאה הלהקה את "Rooftop Live" – סרט תיעודי על עצמה ועל תהליך הקמתה. בספטמבר 2019 פורסם אלבומה השלישי, שכותרו 11:11. הנושאים העיקריים בו הם ידע עצמי וטוהר הדיבור. זטטיקס הלחינה וביצעה את השירים לסרט Nightmare Director, שיצא לאקרנים באוקטובר. ב-24 בנובמבר 2021 פורסם אלבומה הרביעי, Cold Star. בשנת 2022 התמודדה בקדם האוקראיני לאירוויזיון 2023, אך לא עברה את שלב האודישנים המוקדם.
האוניברסיטה החופשית של בריסל (VUB)
פקולטות וקמפוסים
האוניברסיטה מורכבת מ-8 פקולטות המשמשות לשלוש המשימות המרכזיות של המוסד: חינוך, מחקר ושרות לקהילה. הפקולטות מכסות מגוון רחב של שדות ידיעה כולל מדעי הטבע, לימודים קלאסיים, מדעי החיים, מדעי החברה, לימודים הומניים והנדסה:
קיימות 128 תוכניות לימוד ובכולן ההוראה נעשית בהולנדית, אולם ב-59 מהן גם באנגלית. בהתאם לתהליך בולוניה, האוניברסיטה מיישמת את השיטה בוגר-מסטר. והיא מעניקה בהתאם 4 סוגים של תואר: בוגר, מסטר, מסטר אחרי מסטר ודוקטור.
לימודי הרפואה דורשים בחינת כניסה. שכר הלימוד באוניברסיטה הוא נמוך וקיימים הנחות ופטורים לסטודנטים ממשפחות ללא אמצעים כספיים. תוכניות הלימודים הן מאושרות על ידי האיגון ההולנדי-פלמי להכרה, ארגון עצמאי האחראי על אישור תוכניות החינוך הגבוה בפלנדריה ובהולנד.
שיתוף פעולה בין-מוסדי
ה-Vrije Universiteit Brussel משתפת פעולה עם כמה מוסדות לחינוך גבוה ואחרים: UNICA, the Institutional Network of the UNIversities from the CApitals of Europe
XIOS Hogeschool Limburg and Provinciale Hogeschool Limburg לאוניברסיטה VUB יש הסכמי שיתוף פעולה עם 38 אוניברסיטאות ברחבי העולם, והסכמי חילופי סטודנטים עם 160 אוניברסיטאות.
הסכם בוקרשט (1916)
הסכם בוקרשט, שנחתם ב-27 באוגוסט 1916, בין רומניה ובין מדינות ההסכמה קבע את תנאי ההצטרפות של רומניה למדינות ההסכמה במלחמתן נגד מעצמות המרכז.
אחרי שנתיים של נייטרליות כלפי המדינות שנאבקו במלחמת העולם הראשונה, הצטרפה רומניה למדינות ההסכמה תמורת הבטחה לסיפוח טרנסילבניה, שהייתה חלק מהאימפריה האוסטרו-הונגרית ורוב תושביה היו רומנים. קרוב לחצי מיליון חיילים רומנים חצו את מעברי הרי הקרפטים מרומניה אל טרנסילבניה ותקפו את הצבא האוסטרו-הונגרי, אולם לאחר מכן תקף צבא גרמני-בולגרי את רומניה מדרום, וצבא גרמני נוסף עצר את הפלישה הרומנית לטרנסילבניה והדף אחורה את הרומנים. במהלך המלחמה נכבשה בירת רומניה, בוקרשט והממשלה הרומנית נסוגה ליאשי.
במהלך מלחמת העולם הראשונה איבדה רומניה כמאה אלף חיילים ונגרמו לה נזקים גדולים, אך טרנסילבניה צורפה אל רומניה.
שמשון רוזנבאום
שמשון רוזנבאום (לעיתים כמו בלועזית, שמעון; בעברית לרוב על דרך היידיש: רוזנבוים; ברוסית: Семён Яковлевич Розенбаум, סמיון יקובלביץ' רוזנבאום; בליטאית: Simonas Rozenbaumas, סימונאס רוזנבאומאס; לעיתים Šimšonas, Simanas, Simas; 21 ביולי 1860, פינסק – 6 בדצמבר 1934, תל אביב) היה עורך דין ומדינאי יהודי-ליטאי, מראשי הציונים במינסק, המארגן העיקרי של ועידת מינסק, חבר הדומה הממלכתית הראשונה של האימפריה הרוסית (1906–1907), חבר בסיימאס המכונן (1920–1922) ובסיימאס השני (1923–1925) של ליטא והשר לענייני יהודים בממשלת ליטא, חבר הוועד הפועל הציוני הגדול, וקונסול ליטא בארץ ישראל.
קורות חיים
רוזנבאום נולד בשנת 1860 בעיירה פינסק שבפלך מינסק של רוסיה (רוסיה הלבנה), בן ליעקב, נפח. למד בחדרים ובישיבת וולוז'ין, המשיך ללימודי משפטים באוניברסיטת אודסה ובאוניברסיטת וינה והוסמך כדוקטור למשפטים בשנת 1887. היה עורך דין בעיר הולדתו ובמינסק. בעת היותו סטודנט הצטרף לחובבי ציון ב-1885. השתתף בכל הקונגרסים הציוניים מתחילתם ועד 1914, היה חבר הוועד הפועל הציוני והיה מ"ציוני ציון" שהתנגדו בתקיפות לתוכנית אוגנדה. היה מארגנה של ועידת מינסק וועידת הלסינגפורס נבחר לחבר בוועד המרכזי של התנועה הציונית ברוסיה.
משנת 1887 גר בעיר הולדתו ובשנת 1890 עבר למינסק, וגר בה עד 1915. כיהן כציר בדומה הראשונה של רוסיה מ-14 באפריל 1906 הצטרף לסיעה חוקתית-דמוקרטית ונאסר לשלושה חודשים עם פיזורה ללא אפשרות להיבחר בעתיד. בהמשך היה לעורך דין בתיקים הקשורים בפוגרומים ומשפטים נגד ציונים. במהלך מלחמת העולם הראשונה עבר לווילנה, שם הנהיג את התנועה הציונית הליטאית. ב-1918 היה לנציג של המשלחת הליטאית בשיחותיה עם השלטון העות'מאני לגבי גורלה של ארץ ישראל. ב-1919 השתתף בכתיבת פרויקט החוקה הליטאית עם הבטחת אוטונומיה יהודית רחבה, נהיה לראש המועצת יהודי ליטא ועם הקמת ליטא העצמאית נהיה לסגן שר החוץ, השתתף במשלחתה לשיחות הסכם ורסאי בשנת 1919. בשנת 1920 חתם מטעמה של ליטא על הסכם שלום עם רוסיה הסובייטית שקבע כי וילנה שייכת אליה, וביוני 1923 (אחרי סיום כהונתו כחבר הסיימאס השני בפברואר אותה השנה) מונה לשר לענייני היהודים בממשלה הליטאית התשיעית בראשותו של ארנסטס גאלבנאוסקאס. בחודש נובמבר שנת 1924, בעקבות ביטול האוטונומיה היהודית בליטא יצא מהממשלה ועלה לארץ ישראל, והיה ממייסדי בית הספר הגבוה למשפט וכלכלה בתל אביב. בשנת 1927 נתמנה לקונסול של כבוד של ליטא בארץ ישראל. ובשנת 1929 היה לקונסול הכללי. באותה שנה, למלאות לו שבעים, העניק לו נשיא ליטא את אות מסדר הדוכס הגדול גדימינאס (בליטאית: Lietuvos didžiojo kunigaikščio Gedimino ordino medalis). בשנת 1930 נוסד בארץ ארגון יוצאי מינסק, ורוזנבאום נבחר לנשיא הכבוד.
בארץ כתב בנושאים משפטיים. פרסם מאמרים בכתב העת "המשפט" (ירחון למשפט העיוני והשמושי) בעריכת שמואל אייזנשטדט. בשנת 1932 נדפס בציריך ספרו על מושג הריבונות, בגרמנית (Der Souveränitätsbegriff: ein Versuch seiner Revision).
רוזנבאום נפטר בתל אביב בשנת 1934. נקבר בבית הקברות טרומפלדור.
על שמו רחוב בעיר.
The Lost Broken Bones
The Lost Broken Bones ("העצמות האבודות השבורות") הוא אלבום האולפן השישי של להקת הפופ פאנק הישראלית יוסלס איי.די, אשר הוקלט בחודשים ינואר-פברואר 2008 באולפני The Blasting Room שבקולורדו, ארצות הברית.
The Lost Broken Bones יצא בבכורה עולמית ביפן, ויציאתו לוותה בסיבוב הופעות של יוסלס איי.די ביפן ובסין. בישראל הושק האלבום בהופעה מיוחדת במועדון הבארבי עם אורחים כאביטל תמיר סולן להקת בצפר, שאנן סטריט סולן הדג נחש ודני סנדרסון.
כללי
האלבום מאופיין בעוצמה רבה יותר ובטקסטים העוסקים בנושאים "רציניים" יותר מאלה שאפיינו את האלבומים הקודמים. בעוד שבאלבומים הקודמים עיקר העיסוק נסב סביב אהבה ויחסים ב-The Lost Broken Bones ישנה התייחסות גם לפוליטיקה ולסכסוך הישראלי-פלסטיני.
כסינגל ראשון יצא השיר "Blood Pressure", אשר מתאר את החוויות שעברה הלהקה בשנים האחרונות. לסינגל הופק וידאו קליפ.
אלכסנדר קרנסקי
אלכסנדר פיודורוביץ' קֶרֶנסקי (22 באפריל (על פי הלוח היוליאני; 4 במאי על פי הלוח הגרגוריאני) 1881 – 11 ביוני 1970) היה פוליטיקאי רוסי, חבר במפלגה הסוציאל-רבולוציונרית שכיהן כראש הממשלה השני של ממשלת המעבר הרוסית לאחר מהפכת פברואר, והודח על ידי הבולשביקים במהפכת אוקטובר.
שנים ראשונות
קרנסקי נולד בסימבירסק (כיום אוליאנובסק), לפיודור קרנסקי שהיה מנהל בית ספר, ובין השאר לימד את לנין, יריבו הגדול לימים, בגימנסיה בעיר. קרנסקי קיבל תואר בעריכת דין מאוניברסיטת סנקט פטרבורג ב־1904. כעורך דין הוא הגן לעיתים קרובות על מהפכנים אנטי-צאריים, מתוך אהדה למניעיהם. ב־1905 נאסר באשמת השתייכות לקבוצה סוציאליסטית לוחמנית. הוא נבחר לדומה (בית הנבחרים הרוסי) הרביעית ב־1912 כחבר מפלגת הטרודוביקים. קרנסקי היה נואם מבריק ומנהיג פרלמנטרי מוכשר, ונהיה חבר במועצת המעבר של הדומה כסוציאליסט-מהפכן ומנהיג של האופוזיציה הסוציאליסטית למשטרו של הצאר ניקולאי השני. קרנסקי היה אחד ממנהיגי הבונים החופשיים הפוליטיים ברוסיה, ובשנים 1915–1916 תפקד כמזכיר מועצת הבונים הרוסית העליונה.
קרנסקי היה אחד ממנהיגיה הבולטים של מהפכת פברואר ב־1917 והוא התמנה לתפקיד סגן־יושב־הראש של סובייט פטרוגרד (מועצת הפועלים). כשקמה ממשלת המעבר תפקד בתחילה כשר המשפטים. לאחר מכן נתמנה לשר המלחמה והצי במאי, והשקיע מאמצים ניכרים בארגון מתקפת יוני, שנכשלה. ביולי 1917, בעקבות משבר יולי, התמנה לראש הממשלה במקום גאורגי לבוב.
לאחר מהפכת אוקטובר
קרנסקי הצליח להימלט מהבולשביקים ועבר לפסקוב, שם אסף חיילים נאמנים לו לניסיון לכבוש מחדש את הבירה. בפיקוד פיוטר קרסנוב החיילים כבשו את צארסקויה סלו ("כפר הצאר"), אך לאור נחיתות מספרית לא התקדמו. קרנסקי העביר את השבועות הבאים במחבוא, עד אשר הצליח לעזוב את רוסיה, ובסופו של דבר הגיע לצרפת. במהלך מלחמת האזרחים ברוסיה הוא לא תמך באף צד - הוא התנגד גם למשטר הבולשביקי וגם לצבא הלבן שניסה להחזיר את המונרכיה על כנה.
קרנסקי התגורר בפריז עד 1940, והיה מעורב בריבים הבלתי פוסקים בין המנהיגים הרוסים הדמוקרטיים הגולים. כשהגרמנים כבשו את צרפת במלחמת העולם השנייה, הוא ברח לארצות הברית שם חי עד מותו. כשהנאצים פלש לברית המועצות ב־1941, הציע קרנסקי את עזרתו לסטלין אך לא נענה. במקום זאת הוא שידר ברוסית כתמיכה במאמץ המלחמה. לאחר המלחמה הוא ארגן קבוצה שנקראה "הארגון לשחרור רוסיה", אך זו השיגה מעט תמיכה.
קרנסקי התיישב בסופו של דבר בניו יורק אך בילה חלק ניכר מזמנו במכון הובר באוניברסיטת סטנפורד בקליפורניה, שם השתמש וגם תרם לגנזך הענקי של המכון העוסק בהיסטוריה של רוסיה, ושם גם הרצה. הוא כתב ושידר באופן נרחב על הפוליטיקה וההיסטוריה של רוסיה. עבודותיו העיקריות הן, בין השאר: "הקדמה לבולשביזם" (1919), "הקטסטרופה" (1927), "צליבתה של החירות" (1934) ו"רוסיה ונקודת המפנה של ההיסטוריה" (1966). הוא נפטר בניו יורק ב־1970, בגיל 89, אחד מאחרוני המשתתפים באירועי 1917.
הכנסיות האורתודוקסיות המקומיות סירבו לקבור את קרנסקי כיוון שראו בו במידה רבה אחראי לנפילתה של רוסיה בידי הבולשביקים. גם כנסייה סרבית אורתודוקסית סירבה. גופתו הוטסה ללונדון, שם נקבר בבית עלמין לא-דתי.
בידספיריט
בידספיריט (באנגלית: Bidspirit) הוא פורטל אינטרנט ישראלי, המרכז מכירות פומביות של פרטי אספנות בישראל.
תיאור
החברה נוסדה בשנת 2012, ומציעה לבתי מכירות פומביות בישראל, ממשק אינטרנטי לביצוע מכירות בשידור חי. האתר מאפשר השארת הצעות מוקדמות, צפייה וחיפוש בכל הקטלוגים משנת 2012 ועד היום.
בין פריטי האתר קיימים פריטי יודאיקה, ישראלינה, ציורים, פסלים, צילומים, אביזרים וכלי אספנות למיניהם (כדוגמת כלי חרסינה, בולים, מטבעות וכרזות) תכשיטים, ואף רכבים ונדל"ן מכונס נכסים (כולל משטרת ישראל).
אנדי רם
אנדראס "אַנְדִי" רָם (נולד ב-10 באפריל 1980), הוא טניסאי עבר ישראלי ששיחק בנבחרת גביע דייוויס של ישראל. הוא זכה באליפות ישראל בטניס בשנת 2003 והוא אחד משני הישראלים היחידים (האחר הוא יוני ארליך) שזכה בטורניר גראנד סלאם לזוגות (פעם אחת בטורניר גראנד סלאם לזוגות ופעמיים בטורניר לזוגות מעורבים). בשיאו דורג במקום החמישי בעולם בזוגות גברים (7 ביולי 2008).
ראבה
רַאבֶּה (גרמנית: Raabe) הוא שם משפחה. {{פירושונים|* וילהלם ראבה – סופר גרמני
אנדי רם
אנדי רם ויוני ארליך (מכונים לעיתים בתקשורת גם "אנדיוני"), הם הצמד המצליח ביותר בתולדות הטניס הישראלי.
ראבה
ראו גם
}}
אנדי רם
ביוגרפיה
רם נולד בעיר מונטווידאו, בירת אורוגוואי. בגיל 5 עלה ארצה יחד עם משפחתו. הוא זכה ב-12 טורנירי זוגות, רובם יחד עם יוני ארליך הישראלי.
בשנת 2003 השיג רם שני השגים חשובים בטורניר וימבלדון. רם העפיל לגמר זוגות מעורבים יחד עם אנסטסיה רודיונובה מרוסיה, אך הם הפסידו בגמר למרטינה נברטילובה וליאנדר פאס. בנוסף השתתף יום קודם לכן בחצי גמר זוגות גברים יחד עם יוני ארליך.
רם וארליך השתתפו בטורניר הזוגות באולימפיאדת אתונה (2004) והגיעו לשלב רבע הגמר. בשנת 2005 דורגו ארליך ורם במקום השמיני בעולם אבל לא עלו לטורניר גביע המאסטרס והגיעו רק כמחליפים לטורניר.
בשנת 2005 התייתם אנדי מאביו שנפטר מדום לב.
ב-2006 רשם רם הישג חסר תקדים כאשר זכה בטורניר הזוגות המעורבים באליפות וימבלדון יחד עם שותפתו הרוסייה ורה זבונרבה. בכך הפך רם לישראלי הראשון אשר זוכה בטורניר גראנד סלאם כלשהו לבוגרים.
ב-7 ביוני 2007 זכה בטורניר הרולאן גארוס בזוגות מעורבים יחד עם שותפתו הצרפתייה נטלי דשי.
באוגוסט 2007 זכו רם וארליך במספר הישגים. הם העפילו לחצי הגמר בטורניר מונטריאול לאחר שניצחו את המדורגים 2 בעולם. ב-19 באוגוסט ניצחו רם וארליך בגמר הזוגות בטורניר סינסינטי את האחים בראיין (המדורגים במקום ה-1 בעולם). זכייה זאת נחשבת להישג כיוון שהטורניר הוא חלק מתשעת הטורנירים החשובים (טורנירים מסדרת המאסטרס) בעונת הטניס, מלבד טורנירי גראנד סלאם.
בינואר 2008 זכו רם וארליך בהישג השיא שלהם כשזכו באליפות אוסטרליה הפתוחה, זכייה ראשונה בתחרות זוגות גברים בטורניר גראנד סלאם, המהווה את הישג השיא בקריירה שלהם. זמן קצר מאוחר יותר במהלך חודש מרץ 2008, אנדי ושותפו יוני ארליך זכו בטורניר אינדיאן וולס מאסטרס היוקרתי הנחשב לאחד מטורנירי המאסטרס החשובים, דרגה אחת לפני טורנירי הגראנד סלאם, לאחר ניצחון על נסטור וזימוניץ' בתוצאה 6-4 6-4.
באוקטובר 2008, בעקבות פציעה של יוני ארליך, שיתף רם פעולה במספר טורנירים עם טניסאים אחרים. תחילה חבר לבלארוסי מקס מירני ויחד זכו בטורניר וינה, ושלושה שבועות מאוחר יותר זכה בטורניר ליון יחד עם מיכאל לודרה הצרפתי.
לאור פציעתו המתמשכת של ארליך, פתח רם גם את עונת 2009 בשיתוף פעולה עם בני זוג שונים. בפברואר, לאחר שדובאי לא הנפיקה לשחר פאר ויזה לצורך השתתפותה בטורניר הנשים הגדול הנערך שם, עמדה שאלת השתתפותו בטורניר הגברים (שנערך שבוע מאוחר יותר) במרכז סערה ציבורית בינלאומית, שכללה איום של מארגני הסבב העולמי בביטול הטורניר. לאחר מסכת לחצים שהופעלה על דובאי, קיבל רם ויזה והשתתף בטורניר, שם הודח בסיבוב הראשון.
ב-4 באפריל 2009 זכה רם עם בן זוגו הבלארוסי מקס מירני, בטורניר מיאמי היוקרתי. ושבוע לפני כן הגיעו רם ומירני לגמר האינדיאן וולס אך שם החמיץ 3 נקודות משחק והפסידו בשובר שוויון 12-14.
ב-11 ביולי 2009 הוביל את נבחרת ישראל ביחד עם יוני ארליך לחצי גמר גביע דייוויס, לאחר ניצחון סנסציוני 3:0 על נבחרתה החזקה של רוסיה ברבע הגמר.
באליפות ארצות הברית הפתוחה 2010 העפיל לחצי הגמר יחד עם שותפו מקס מירני, זהו הישג השיא של רם באליפות ארצות הברית. רם ומירני העפילו לטורניר סוף השנה שנערך בלונדון, שם הם סיימו את שלב הבתים במקום הראשון אחרי ניצחונות על המדורגים 1 בעולם, האחים בראיין. וזוג נוסף מהשמינייה הראשונה בעולם. בחצי הגמר פגשו את פרנטישק צ'רמאק הצ'כי ומיכל מרטינק הסלובקי וניצחו אותם 6-4, 7-6. בגמר פגשו שנית את האחים בראיין, אך בפעם זו הפסידו 6-7 3-6 ובכך סיימו במקום השני בטורניר היוקרתי. רם עלה בעקבות ההישג למקום תשיעי בעולם. טורניר זה היה האחרון של רם ומירני יחד.
את שנת 2010 פתח עם בן זוג חדש בשם מיכאל לודרה. לאחר מספר חודשים בהם שהה בצורה קבועה בטופ 10 העולמי לזוגות, החל לרדת בדירוג עד למקומות ה-18-19 בעולם. בשל התוצאות המאכזבות, החליט רם לעזוב את לודרה, והחל לשתף פעולה עם האוסטרי ג'וליאן נואל, איתו הגיע עד חצי גמר טורניר ברצלונה על חימר. ניצחונותיו בטורניר זה קידמו אותו למקום ה-16 בעולם. שבועיים לאחר מכן, פתח את הגראנד סלאם השני של העונה, ובסיבוב הראשון ניצח ביחד עם בן זוגו בסיבוב הראשון צמד צרפתים 5-7 6-7. בסיבוב השני ניצחו רם ונואל עוד צמד צרפתים בתוצאה 3-6 6-7. בשמינית הגמר גברו אנדי ונואל על צמד ספרדי בתוצאה 6-7 2-6. תוצאות אלו הובילו את הצמד לרבע הגמר בפעם הראשונה בקריירה של אנדי. ברבע הגמר רם ונואל ניצחו צמד ברזילאי בתוצאה 7-6 2-6 0-6 והעפילו לשלב חצי הגמר.
בנובמבר 2010 רם הפסיד עם שותפו, מארק נואלס, 7:5 ו-7:5 למאהש בופטי ומקס מירני בגמר טורניר ברסי.
בגביע דייוויס ניצח בזוגות עם יוני ארליך את הצמד היפני ובכך העלו את ישראל ליתרון 2-1 ולניצחון 3-2 בסיכום הכללי, באותו זמן נפצע אנדי רם בירך ולבסוף התברר שזו פציעה חמורה (קרע בלברום האצטבולרי) שיכלה לגרום לו לפרוש מענף הטניס. אנדי רם החליט לעבור את הניתוח בארצות הברית ועבר הליך שיקום.
ב-30 באפריל 2014 הודיע כי יפרוש מטניס החל מספטמבר 2014.
ב-17 ביולי 2015 נערך לו טקס פרידה מנבחרת ישראל במהלך משחק גביע דייוויס מול סלובניה.
בדצמבר 2015 חזר לשחק יחד עם ארליך באליפות ישראל לזוגות, והם זכו באליפות לאחר שניצחו בגמר את הזוג דודי סלע ואמיר וינטרוב בשתי מערכות.
רם הוא בוגר הקריה האקדמית אונו בתואר ראשון בחינוך וחברה, עם התמחות בספורט.
חיים אישיים
אשתו, שירי זלוטיקמן, היא שחקנית טניס לשעבר שהכיר באקדמיית וינגייט, ואף היא אחיינית של כדורסלן העבר חיים זלוטיקמן.
בשנת 2016 השתתף בתוכנית הדוקו-ריאליטי גולסטאר שנערכה במקסיקו.
רם הינו שותף פעיל ברשת הגלידריות "פינולי".
זמן יוניקס
זמן יוניקס (באנגלית: Unix time) היא שיטה לתיאור נקודה בזמן המוגדרת על ידי מספר השניות שחלפו מאז יום חמישי, 1 בינואר 1970, בשעה 00:00:00 לפי הזמן האוניברסלי המתואם (UTC), מבלי לספור דקות מעוברות. שיטה זו נפוצה בעיקר בקרב מערכות הפעלה - דמויות יוניקס, מערכות הפעלה אחרות, וקבצים. כיוון ששיטה זו לא כוללת דקות מעוברות, זו אינה תצוגה ליניארית של הזמן או ייצוג אמיתי של הזמן האוניברסלי המתואם. ניתן לבדוק את זמן יוניקס במערכות Unix על ידי הקלדת   בשורת הפקודה.
קידוד זמן כמספר
זמן יוניקס מיוצג על ידי מספר שלם שגדל ב-1 בכל שנייה שחולפת ללא חישובים לצורך קביעת שנים, חודשים, ימים, שעות ודקות כפי שעושים בני האדם. הזמן במערכות Unix מודרניות מבוסס על UTC, שסופר שניות לפי מערכת היחידות הבינלאומית ופורש את הזמן לימים כמעט תמיד באורך 86400 שניות. בחודשים מסוימים, בהם יש דקה מעוברת, אורך היממה הוא 86401 שניות. שנייה נוספת זו שומרת על הסנכרון בין סיבוב כדור הארץ לזמן האוניברסלי המתואם.
ראשית זמן יוניקס
ראשית זמן יוניקס נקבע לשעה 00:00:00 ביום ה-1 בינואר 1970 (לפי הזמן האוניברסלי המתואם - כלומר שעון אנגליה). ישנה בעייתיות בהגדרה זו שכן הזמן האוניברסלי המתואם לא היה קיים במתכונתו הנוכחית עד שנת 1972 - הדיון בבעיה זו מפורט בהמשך. לפי תקן ISO 8601 שעוסק בתבניות של תאריכים, ראשית זמן יוניקס הוא 1970-01-01T00:00:00Z.
בתוך כל יום, זמן יוניקס מחושב כסכום של זמן יוניקס בחצות (UTC 00:00:00Z) ומספר השניות שחלפו מאז חצות. כך לדוגמה, בזמן 2004-09-16T17:55:43.54Z, שהוא 64543.54 שניות אחרי חצות יום 16/09/2004, זמן יוניקס יהיה . גם בתאריכים שלפני הראשית זמן יוניקס גדל במהלך כל יום ובכך הופך למספר שלילי קטן יותר ככל שמתקדמים קדימה בזמן.
טיפול בדקה מעוברת
ביום רגיל נוספות לייצוג זמן יוניקס 86400 שניות באופן רציף. כך לדוגמה יראה זמן יוניקס בסוף היום המתואר בדוגמאות לעיל: ביום בו מתרחשת דקה מעוברת, כך שבאותו היום אין בדיוק 86400 שניות, תיווצר נקודת אי רציפות בזמן יוניקס. בהגדרתו, גדל זמן יוניקס בכל יום ב-86400 שניות בדיוק ללא קשר לאורך היממה בפועל. לכן, ביום כזה, שמגיע בממוצע בכל שנה וחצי, זמן יוניקס ממשיך לגדול גם במהלך השנייה שנוספה (כך שלמעשה באותו יום נספרו 86401 שניות), ואז חוזר אחורה שנייה אחת בדיוק ברגע המעבר בין הימים. בכך מוחזר מספר השניות באותו היום להיות 86400 ויש התעלמות מהדקה המעוברת.
לדוגמה, כך נראה זמן יוניקס במעבר בין ה-31 בדצמבר 1998 ל-1 בינואר 1999, יום בו חלה דקה מעוברת: ניתן לשים לב שביום בו מתרחשת דקה מעוברת, ערכי זמן יוניקס חוזרים על עצמם במשך שנייה. הערך 915148800.50 הוא דו-ערכי שכן יכול להתייחס לשני זמנים שונים: חצי שנייה לפני חצות או חצי שנייה לאחר חצות, לפי UTC.
כשמשווים מופעי זמן שלא כוללים דקות מעוברות, ההפרש בין שני זמני יוניקס שווה למספר השניות שבין שני מופעי הזמן. זו שיטת חישוב נפוצה ושימושית. עם זאת, כשמכניסים לתמונה דקות מעוברות חישובים כאלה מפיקים תוצאות שגויות. ביישומים בהם נדרשת רמה גבוהה של דיוק יש צורך להיעזר בטבלת דקות מעוברות כשמעבדים זמני יוניקס, כך שלרוב מעדיפים להשתמש בשיטת קידוד זמן שונה ולהימנע מהבעיה.
ניתן להמיר זמן יוניקס בחזרה ל-UTC בקלות על ידי פעולת חילוק וחשבון מודולרי. חילוק המספר (ללא שארית) עם 86400 יניב את מספר הימים מאז ראשית זמן יוניקס, וחישוב המספר מודולו 86400 (חישוב השארית) יניב את מספר השניות שחלפו מאז חצות אותו היום. המרה בשיטה זו של זמן יוניקס דו-ערכי תניב תמיד את הזמן שמיד לאחר חצות. לעולם לא נקבל את זמן הדקה המעוברת שלפני חצות.
ייצוג המספר
ניתן לייצג זמן יוניקס בכל דרך בה ניתן לייצג מספר. ביישומים מסוימים המספר מיוצג על ידי מחרוזת המורכבת מספרות עשרוניות. בישומים רבים אחרים מיוצג המספר בבסיס בינארי.
טיפוס הנתונים time_t במערכות Unix המציין נקודה בזמן, הוא מספר שלם, לרוב באורך 32 סיביות, המייצג את מספר השניות שחלפו מאז ראשית זמן יוניקס כפי שמפורט לעיל. כיוון שגודלו 32 סיביות הוא מכסה משך של 136 שנים בסך הכל. ניתן לייצג באמצעותו נקודות זמן מיום שישי, 13 בדצמבר 1901 ועד יום שלישי, 19 בינואר 2038. שנייה אחת אחרי השעה 03:14:07 ביום זה הייצוג הבינארי של המספר יגלוש (overflow) - ראה באג 2038.
בחלק ממערכות ההפעלה החדשות יותר, time_t הורחב למספר שלם באורך 64 סיביות. הרחבה זו מגדילה את מספר השנים שניתן לייצג באמצעותו לכ-293 מיליארד, לכל כיוון - קדימה או אחורה.
במקור הייתה מחלוקת בשאלה האם טיפוס הנתונים צריך להיות מספר מסומן או לא (כלומר- מספר שלם או טבעי). שימוש במספר טבעי היה אמנם דוחה את באג 2038 בעוד 68 שנים אך היה מבטל את האפשרות לייצג נקודות זמן לפני ראשית זמן יוניקס - שנת 1970. מסיבות אלו הוחלט לייצג את זמן יוניקס באמצעות מספר שלם (מסומן).
במערכות Unix אין דרך אחידה לייצג מספר לא שלם של שניות באמצעות זמן יוניקס. במקום, נקודות זמן עם דיוק קטן משנייה מיוצגות על ידי טיפוסי נתונים מורכבים המכילים שני מספרים: האחד - time_t, והשני - מספר המייצג את החלק היחסי שעבר מתחילת השנייה, במיליונית או מיליארדית השנייה.
ייצוג מבוסס הזמן האוניברסלי המתואם (UTC)
הזמן האוניברסלי המתואם הנוכחי, המכיל דקות מעוברות, תקף רק לאחר ה-1 בינואר 1972. עד שהוגדר באופן זה, מאז ה-1 בינואר 1961, הייתה בשימוש צורה קודמת של UTC שבה לא רק שהופיעו דקות מעוברות בנקודות אקראיות, אלא גם השנייה לפי הזמן האוניברסלי המתואם הייתה מעט יותר ארוכה מהשנייה לפי מערכת היחידות הבינלאומית. במהלך שנים אלו אורך השנייה שונה לסירוגין כדי להתאים לקצב סיבוב כדור הארץ. לפני 1961 לא היה זמן אוניברסלי מתואם כלל, ועד 1958 מעקב אחרי זמן בשעונים אטומים לא היה נפוץ כלל.
ההגדרה המדויקת של זמן יוניקס כקידוד של UTC אינה שנויה במחלוקת רק בשימוש בצורה החדשה של UTC. עצם העובדה שראשית זמן יוניקס התרחשה לפני תחילת השימוש ב-UTC לא השפיעה על השימוש בזמן יוניקס: הזמן בין ה-1 בינואר 1970 (ראשית זמן יוניקס) לבין ה-1 בינואר 1972 (תחילת השימוש ב-UTC) לא נתון במחלוקת ומספר הימים שחלפו הוא הדבר היחיד שחשוב לצורך חישוב זמן יוניקס.
משמעות ערכי זמן יוניקס שקטנים מ-63072000 (כלומר: לפני ה-1 בינואר 1972) לא מוגדרת היטב. נקודות זמן אלו מייצגות רק קירוב לא מוחלט של זמן גריניץ'. עובדה זו שולית כיוון שבמרבית המחשבים באותה תקופה כלל לא היה שעון שידע לספק חותם זמן משמעותי ביחידות קטנות משנייה. מכאן שזמן יוניקס היא אינה שיטה מיטבית לייצוג נקודות זמן טרם 1972 הדורש דיוק של חלקיקי שנייה.
החל מ-2009 נשקלת האפשרות לסיים את השימוש בדקות מעוברות. אחת מההצעות המרכזיות מציעה להגדיר זמן חדש, בשם "הזמן הבינלאומי", שבתחילתו יהיה זהה לזמן האוניברסלי המתואם, ולאחר החלתו לא יהיו בו יותר דקות מעוברות, ובכך יהיה בסטייה קבועה אל מול הזמן האטומי הבינלאומי. אם זה אכן יקרה, סביר שזמן יוניקס יוגדר לפי שיטת הזמן החדשה, במקום UTC.
שורת הפקודה
במערכת הפעלה דמוית יוניקס, הפקודה date תציג את הזמן הנוכחי.
היסטוריה
הגרסאות הראשונות של זמן יוניקס היו מספר באורך 32 סיביות שגדל בקצב של 60 הרץ, שהיה הקצב של שעון המערכת שבחומרה של מחשבי היוניקס הראשונים. גם מועד ראשית זמן יוניקס היה שונה מהיום. במהדורה הראשונה של "המדריך למתכנת ב-Unix" מתאריך ה-3 בנובמבר 1971 הוגדר זמן יוניקס כ"זמן מאז ה-1 בינואר 1971, בשעה 00:00:00, אשר נמדד ביחידות של 1 חלקי 60 השנייה".
באותו מדריך צוין גם כי "המשתמש הכרונולוגי ישים לב שסכום של 2^{32} של 1 חלקי 60 השנייה הוא רק כשנתיים וחצי". בגלל זמן מוגבל זה, ראשית זמן יוניקס הוגדרה מחדש מספר פעמים עד שהוחלט שזמן יוניקס יתקדם בקצב של 1 הרץ, קצב שנהוג עד היום. תדירות זו הביאה לאורך מקסימלי של כ-136 שנים, כשחציו מסמן זמן שלילי.
כשאוסף התקנים POSIX נכתב, עלתה השאלה איך להגדיר במדויק את time_t מבחינת דקות מעוברות. הוועדה שקלה האם זמן יוניקס צריך להישאר ייצוג ליניארי של הזמן שחלף מאז הראשית, במחיר סיבוכיות בהמרה לזמן אזרחי, או להפוך את זמן יוניקס לייצוג של הזמן האזרחי על חשבון חוסר עקיבות בטיפול בדקות מעוברות. הוועדה החליטה להעדיף את שיקול הפשטות על שיקול הייצוג הליניארי של הזמן, וקבעה שזמן יוניקס יהיה ייצוג של הזמן האוניברסלי המתואם. לרוע המזל, ההגדרה הזו של זמן יוניקס כל כך פשוטה שאפילו לא הסבירה כיצד יש לנהוג במצב של שנה מעוברת ותגרום לכך שהשנה 2100 תחשב, בטעות, כשנה מעוברת.
מהדורת 2001 של תקן POSIX תקנה את בעיית השנים המעוברות וזמן יוניקס אבל השאירה את זמן יוניקס להיות מוגדר כקידוד של UTC על פני ייצוג ליניארי של הזמן. בנוסף, מאז אמצע שנות ה-90, הדיוק של שעונים במחשבים גדל באופן מתמיד ורובם הוגדרו לשימוש בזמן יוניקס המבוסס על הזמן האוניברסלי המתואם.
נקודות ציון בזמן יוניקס
מעריצי יוניקס מקיימים "מסיבות time_t" כדי לציין ערכים מיוחדים של זמן יוניקס. ככל שהתגבר השימוש בזמן יוניקס כך גם מנהג חגיגת נקודות זמן מיוחדות נהיה נפוץ יותר. לרוב נחגגות נקודות זמן המיוצגות על ידי מספרים עשרוניים עגולים, אך יש החוגגים גם מספרים בינאריים עגולים, כמו המספר 2^{30} שנחגג בשעה 13:37:04 ביום שבת ה-10 בינואר 2004.
ארדואינה
ארדואינה (בלטינית: Arduinna או Arduinnae או Arduinne; בקלטית: "הגבוהה") היא אלת היערות והציד במיתולוגיה הקלטית. פולחנה היה נפוץ באזור הארדנים (בלגיה ולוקסמבורג של ימינו).
האלה תוארה כציידת, הרוכבת על חזיר בר, שעל גבה אשפת חצים, ובידה סכין. במקרים אחדים סימל חזיר הבר עצמו את האלה.
עם המפגש בין התרבות הקלטית ותרבות האימפריה הרומית זוהתה ארדואינה עם האלה דיאנה מהמיתולוגיה הרומית.
שני כתובות המוקדשות לאלה התגלו מחוץ לאזור הארדנים; האחת ברומא שבאיטליה והשנייה בדירן שבגרמניה.
אזכורים תרבותיים
על שמה של האלה נקרא האסטרואיד 394 ארדואינה.